Neinburg vorm Woid

Neinburg vorm Woid (amtli: Neunburg vorm Wald) is a Stod im Owerpfaizer Landkroas Schwandorf und da Sitz von da Gmoa Neiburg vorm Woid.

 Eadkund 
 Log 
Neinbuag vorm Woid ligt afa na Hä vo 398 m iwa NN im Schwoazatoi im Ostn vo Bayern. Da Oat ligt afan Fejsbladoo iwa da Schwoaza (Schwarzach) und kead zan Owapfejza Woid.

 Stodgliedarung 
D Stod Neinburg vorm Woid bstäd aus foigande Oatstei:
 Baumhof
 Bernmühle
 Büchlhof
 Diendorf
 Dorfmühle
 Ebersdorf
 Eichental
 Eixendorf
 Frankenthal
 Fuchsenhof
 Fuhrn
 Fürstenhof
 Gonnersdorf
 Grundmühle
 Gütenland
 Hammerberg
 Hammerhof
 Hartlshof
 Haslarn Heimerlmühle
 Hofenstetten
 Katzdorf
 Kemnath bei Fuhrn
 Kemnathermühle
 Kleinwinklarn
 Kohlhof
 Könneröd
 Krandorf
 Kröblitz
 Leinmühle
 Lengfeld
 Luigendorf
 Meißenberg
 Mitteraschau
 Mitterauerbach
 Mittermurnthal
 Nefling
 Neuhäusl Neumurnthal
 Oberaschau
 Oberauerbach
 Oberlangenried
 Obermurnthal
 Oedengrub
 Penting
 Pettendorf
 Pissau
 Poggersdorf
 Rammühle
 Reis
 Sankt Leonhard
 Seebarn
 Stetten
 Stettnermühle
 Stockarn
 Thann Thannmühle
 Traunhof
 Traunhofermühle
 Unteraschau
 Unterlangenried
 Untermurnthal
 Unterwarberg
 Warberg
 Warnthal
 Wenigrötz
 Wilbersdorf
 Wohnseß
 Wundsheim
 Wutzelskühn
 Zanglhof
 Zeitlarn
 Ziegelhütte
 Eigmoandunga 
Am 1. Jenna 1972 san de Gmoana Fuhrn, Kröblitz und Seebarn (mid dem im Joa 1945 oda 1946 eigmoandn Oat Thann) eigliadat gwen. Am 1. Julei 1972 is Mitteraschau mid dem im Joa 1945 oda 1946 eigmoandn Katzdorf und oi Tei vo Kleinwinklarn dazua kumma. Bixndorf, Lengfeld und Meißnberg und a Tei vo Kemnath bei Fuhrn  und Untaauabo (Unterauerbach) san am 1. Jenna 1974  gfoigt. Am 1. Mai 1978 san no Penting und oi Tei vo da afglestn Gmoa Alletsried dazua kumma.

 Gschicht 
S Schwoazatoi is scho in da Friagschichd bsiedlt gwen. De ejdasde belegde Siadlung ligt im Gebiad voum heidign Kwadia Am Aign in da Nat voum Schwoaza-Ufa. A Beleg aus da Zeid da Karolinga weisd den Ositz vo a Grundheaschofd im Noadgau (Bayern) no. Da Oat hod domois ausana hejzan Befesdigungsanlog und a Jakobskiacha mid Friedhof bschdandn. Umara 900 is de Neie Buag mid Buaggrom, de Neinburg vorm Woid ian Nama gem hod, dabaud woan. Anno 1017 is da Oat mim heidign Nama, s easchde Moi ina Uakundn gstandn gwen. Im 12. Joahundat san easchtmois de Nama da Adlsgschlächda da Neunburger, Ortenburger und Truhendinger z Neinburg vorm Woid ois Lehnsträga afdren. 1261 hom de Wittelsbacher de Grundheaschaft vo Neinbuag und Warbeag kafft. Ab 1289 hod da Oat s Moaktrecht, ab 1300 s Stodrecht griagt. Ian Afschwung hods ira Log ana Handls- und Heerstroß no Behmen z vadanka.

Untam Ruprecht II. is Neinburg vorm Woid 1354 a Residenzstod da [[Wittelsbach#Kurpfalz mit Teilungen (1356–1777)/Dänemark, Schweden und Norwegen (1440–1448)/Böhmen (1619–1620)|pfejzischn Wittelsbacher]] woan. De Buag homs umbaud und d Stod hods Braurecht griagt. Ruprecht III. hod 1398 s easchde Hospitoi gschdift. Sei Bua da Pfoizgraf Johann in Neunburg vorm Wald, hod da Stod za ira Blütezeid vahoifa. Anno 1443 isa im Glousta Kastl gschdoam und hod in Neinbuag vorm Woid sei lezde Rua gfundn. No seim Doud is mid da Stod wiadschofdle beago ganga. In da Zeid da Refoamation woa Neinburg vorm Woid fia drei Genarationa evangelisch-lutherisch. Im Dreißgjarign Griag wärand da Rekatholisiarung in Bayern, is de Stod 1634 vo evangelischn Druppmvobänd da Schwedn bsezt gwen und 1641 vo da Kaisalichn Amee blaagat woan. 1705 is d Owapfoiz im Schbanischn Eabfoigegriag vo Druppm da Habsbuagamonachie bsezd gwen. A Afstand, oaganisiad voum Pfarra Florian von Miller asm Moakt Vaichta gega de Zwangsrekutiarunga vo Sejdna im Schwoazatoi woa eafoiglous. 1722 is des 1803 säkularisiade Glousta Neinburg vorm Woid grind woan. Im Estarreichischn Eabfoigegriag  is 1742 Neinburg vorm Woid vo Panduan unta Franz von der Trenck blaagat gwen.

No oi Brand in de Joa 1746, 1800 und 1876  hod se s Stodbuid vaändad. Merare hisdorische Haisa und Bautn san vokafft oda ogrissn woan.Mid da Indusdrialisiearung san Glosschleifareian ins Umland kumma und 1896 is a d Eisnboh vo Bonwöa(Bodenwöhr) do gwen. S Beziaksamt Vaichta homs 1900 vo Neinbuag vorm Woid odrennt. 1903 is d Elektrizitäd kumma und de Stodweake san entstandn, 1906 isa evangelische Kiacha baud gwen und 1915 is de Bohstreck a no Rötz ganga. Nom Zwoatn Wejdgriag san vui Hoamatvodriemne dohea kumma und neie Wohnsiadlunga und Industria is entstandn. 1963 is Neinburg vorm Woid a Garnisonsstandoat da Bundeswehr woan, de Kasern is owa 2007 gschlossn gwen.

 Persönlichkeiten 
 Johann Schlaginhaufen (1498–1560), Reformator
 Johann Agricola (1590–1668), Oazt, Alchemist und Salinenfachmo
 Georg Greflinger (1620–1677), Barockdichta und Journalist
 Sebastian Dachauer (1778-1863), Theolog und obabayerischa Hoamatfoascha 
 Joseph August Röckel (1783–1870), Opernsänga, Freind vo Beethoven
 Elisabeth Röckel (1793–1883), Opernsängarin, Beethovens „Elise“, Gattin vo Johann Nepomuk Hummel
 Gregor von Scherr (1804–1877), Erzbischof vo Minga und Freising, Namensgeba fia de örtliche Realschui
 Friedrich Maier (* 1935), deitscha Altphilolog, emeritierter Professor fia de Didaktik da oidn Sprachn an da Humboldt-Universität z Berlin
 Franz Schäfer (* 1937), President voum 1. FC Nürnberg
 Ernst Probst (* 1946), Wissenschaftsjournalist
 Angela Diederichsen'' (* 1950), Richterin am Bundesgerichtshof

 Beleg 

 Im Netz 
 Internetmagazin für die Region Neunburg mit großem Geschichtsteil
 Luftbilder der Stadt

 Website der Festspiele
 Bürgerinformation Neunburg


Kategorie:Gemeinde in Bayern
Kategorie:Landkreis Schwandorf